# Pipa (bolet)

La pipa (Ganoderma lucidum) és un bolet afil·loforal que creix normalment damunt calcinals d'alzina i pot viure com a paràsit durant diversos anys, a causa de la seva estructura externa coriàcia.

## Morfologia
### Capell

    en forma de pipa, de fins a 15 cm de diàmetre, amb la part superior formant capes concèntriques amb una coloració marronosa rogenca 'envernissada' més o menys fosca depenent de l'edat, de manera que els exemplars més vells són totalment marronosos rogencs. Si està en creixement el marge és completament blanc.

### Himeni

    format per tubs llargs, blanquinosos i color canyella amb l'edat, acabant en uns porus petits i atapeïts del mateix color.

### Peu

    lateral, irregular, cilíndric, cobert, com el capell, d'una capa marronosa rogenca "envernissada".

### Carn

    fibrosa, dura, de color beix groguenc que s'accentua amb l'edat.

### Espores

    ovoides, berrugoses, de 10-14 x 6-8,5 micres, esporada de color terrós.

## Comestibilitat

No és un bolet comestible, ja que la seua carn és coriàcia però, a la Xina i al Japó, es comercialitza pols de pipa per a fer infusions. També és apreciada en aquests països per les seues importants i nombroses propietats medicinals, de manera que la conreen i la comercialitzen també en forma d'injectables i comprimits, amb aquesta finalitat.

## Risc de confusió amb altres espècies

La seua confusió és difícil, però es podria arribar a confondre amb espècies properes del gènere Ganoderma. Tot i això, el peu llarg de Ganoderma lucidum i gairebé absent a les altres espècies en fan molt fàcil la seua identificació.

## Bibliografia

* Xie, J.T.; Wang, C.Z.; Wicks, S.; Yin, J.J.; Kong, J.; Li, J.; Li, Y.C.; Yuan, C.S. «Ganoderma lucidum extract inhibits proliferation of SW 480 human colorectal cancer cells.». Exp Oncol, 28, 1, 2006, pàg. 25-9. Arxivat de l'original el 2010-06-23. PMID: 1661470 [Consulta: 26 octubre 2007].
* Müller, C.I.; Kumagai, T.; O'kelly, J.; Seeram, N.P.; Heber, D.; Koeffler, H.P. «Ganoderma lucidum causes apoptosis in leukemia, lymphoma and multiple myeloma cells». Leukemia Research, 30, 7, 2006, pàg. 841-848. DOI: 10.1016/j.leukres.2005.12.004.
* Gao, Y.; Tang, W.; Dai, X.; Gao, H.; Chen, G.; Ye, J.; Chan, E.; Koh, H.L.; Li, X.; Zhou, S. «Effects of water-soluble Ganoderma lucidum polysaccharides on the immune functions of patients with advanced lung cancer». J Med Food, 8, 2, 2005, pàg. 159-168. DOI: 10.1089/jmf.
* Chang, R. (1994). Effective dose of ganoderma in humans. In Proc. Contributed Symposium 59A, B. 5th Intl. Mycol. Congr., Buchanan PK, Hseu RS and Moncalvo JM (eds), Taipei, p. 101-13.
* Lee, SS., Chen, FD., Chang, SC., et al. (1984). In vivo anti-tumor effects of crude extracts from the mycelium of ganoderma lucidum. J. of Chinese Oncology Society 5(3): 22-28.
* Gesellschaft für Vitalpilzkunde e.V.: Vitalpilze. Eigenverlag, ISBN 3-00-018106-7.
* Jan Lelley: Die Heilkraft der Pilze. ECON, Düsseldorf, Múnic, 1997, ISBN 3-430-15953-9.
* Christopher Hobbs: Medicinal Mushrooms. Botanica Press, Santa Cruz 2003, ISBN 1570671435

## Referències

* ↑ Cuello Subirana, Josep. Els noms dels bolets. Bellaterra: Lynx, 2007, p. 493. ISBN 978-84-96553-39-2.
Viccionari